Samson Dux Fortissime
(Anonym 13.st, Reading Abbey)

Samson, dux fortissime,
Victor potentissime,
Quid facis in carcere,
Victor omnium?
Quis te quivit vincere,
Vel per sompnium?

O victor omnium, victus es!
O captor principum, captus es!
O raptor civium, raptus es!

Samson, dux mirabilis
Modo miserabilis
Quid agis in angulo
Tetri carceris?
Te dedit ergastulo
Fraus mulieris?

Avulsis oculis cesus es,
Et risus hostibus factus es,
iam tonsis crinibus calvus es
set si recreverint, salvus es!